b'\n_START_ARTICLE_\nInstitutka\n_START_SECTION_\nVsebina\n_START_PARAGRAPH_\nNa pode\xc5\xbeeljskem gradu \xc5\xbeivijo lepa gospa Helena, njen precej starej\xc5\xa1i mo\xc5\xbe Erazem, ki ima skrivnostno preteklost, in njuna h\xc4\x8di Ela. Helena ima ljubimca, stotnika Kamila Odenberga, ki ima bolehnega brata Oskarja. Erazem je v resnici o\xc4\x8de bratov Odenberg. S svojo prvo \xc5\xbeeno je slabo ravnal, za njegova sinova pa so po njeni smrti skrbeli tuji ljudje. Kamilo in Oskar tega seveda ne vesta. Oskar pride na po\xc4\x8ditnice v grad, da bi si okrepil zdravje. Helena ga zapelje. Zaradi ljubezni do nje se mu zdravje \xc5\xa1e poslab\xc5\xa1a. Kamilo, ki se ga je Helena naveli\xc4\x8dala, Erazmu pove, kak\xc5\xa1na je njegova \xc5\xbeena. Starcu odpove srce, pred smrtjo pa bratoma pove, da je njun o\xc4\x8de. Istega dne umre tudi Oskar. V drugem delu spremljamo dogajanje v samostanu s \xc5\xa1olo, kjer biva Ela, Helenina h\xc4\x8di. Zaplete se v ljubezensko razmerje z dve leti starej\xc5\xa1o Dano, a se ta potem zaljubi v mo\xc5\xa1kega, duhovnika, s katerim se pono\xc4\x8di dobiva na vrtu.'